Mørketid

Mørketid er et naturfenomen som inntrer om vinteren, og bare noe nord for den nordlige polarsirkelen og tilsvarende syd for den sydlige polarsirkelen. I praksis er det områdene i Arktis som dette har betydning for menneskeheten, ettersom det ikke bor folk naturlig syd for den sydlige polarsirkelen (kun på forskningsstasjoner  i Antarktis). I denne perioden av året går Solens bane i sin helhet under horisonten, selv når den er på sitt høyeste (ca. midt på dagen). Mørketiden har kortest varighet ved polarsirklene, øker i lengde mot de respektive polene og er på sitt lengste på selve polpunktene, der varigheten er nesten seks måneder.

Utbredelse av mørketid
Det er en utbredt oppfatning at polarsirklene, som ligger på 66°33′50″ danner grensene for mørketid og tilsvarende for perioden med midnattssol. På grunn av lysbrytningen i Jordens atmosfære, blir sollyset avbøyd («bøyd nedover») på sin vei gjennom luftlagene og tilsynelatende løftes solen høyere på himmelen. Som en følge av dette fenomenet flyttes grensen for mørketiden nordover (og tilsvarende sydover på den sydlige halvkule) med omkring 0,5°.Meteorologen retter opp i mørketidsforvirring, yr.no

Av denne grunn har Bodø på 67°16', som ligger 78 km nord for polarsirkelen, ikke virkelig (astronomisk) mørketid ettersom solranden så vidt kommer over horisonten selv ved vintersolverv. Et av de nordligste stedene i Norge som ikke har virkelig mørketid er Landegode på 67°23, hvilket er 91 km nord for polarsirkelen. Blant de sydligste stedene som har virkelig mørketid er Røst på 67°31', hvor mørketiden varer fra 16. til 27. desember. Avstanden til polarsirkelen er 106 km. Alle disse stedene har fri sikt mot syd, så det er mulig å få dette bekreftet med solobservasjoner.

Varighet av mørketid i Norge
Datoene i tabellen angir når solen ikke kommer over horisonten, såkalt astronomisk mørketid. Ettersom dette forutsetter fri sikt mot syd, varer i praksis mørketiden lenger de fleste steder, ettersom fjell i syd sperrer for solen når den står lavt på himmelen. Dette kan også være tilfelle langt syd for polarsirkelen på steder der det er høye fjell mot syd. Blant annet oppleves det som mørketid i Rjukan som ligger på 59°53' (samme breddegrad som Oslo) fra september til mars på grunn av fjellene i den trange Vestfjorddalen.

+Datoer for astronomisk mørketidNå drar sola for vinteren Sted  Bredde  Fra  Til  Døgn  Lengde Polarsirkelen  66°33′50"  -  -  0  - Røstlandet  67°31'27"  16. desember  27. desember  11  1 uke, 4 dager Svolvær  68°17'7"  7. desember  5. januar  29  4 uker, 1 dag Harstad  68°48'4"  2. desember  10. januar  39  1 måned, 1 uke, 1 dag Bardufoss  69°3'52"  30. november  12. januar  43  1 måned, 1 uke, 5 dager Andenes  69°18'52"  29. november  13. januar  45  1 måned, 2 uker Karasjok  69°28'19"  28. november  14. januar  47  1 måned, 2 uker, 2 dager Tromsø  69°39'16"  27. november  15. januar  49  1 måned, 2 uker, 4 dager Alta  69°58'8"  25. november  17. januar  53  1 måned, 3 uker, 2 dager Vardø  70°22'14"  23. november  19. januar  57  1 måned, 3 uker, 6 dager Hammerfest  70°39'48"  22. november  20. januar  59  1 måned, 4 uker Berlevåg  70°51'28"  21. november  21. januar  61   2 måneder Jan Mayen  70°58'31"  20. november  21. januar  62  2 måneder, 1 dag Nordkapp  71°10'21"  20. november  22. januar  63  2 måneder, 2 dager Bjørnøya  74°30'14"  7. november  4. februar  89  2 måneder, 4 uker Hopen  76°34'53"  31. oktober  10. februar  102  2 måneder, 4 uker Sveagruva  77°54'1"  27. oktober  15. februar  111  3 måneder, 2 uker, 5 dager Barentsburg  78°3'54"  26. oktober  15. februar  112  3 måneder, 2 uker, 6 dager Longyearbyen  78°13'23"  26. oktober  16. februar  113  3 måneder, 3 uker Pyramiden  78°39'12"  25. oktober  17. februar  115  3 måneder, 3 uker, 2 dager Ny-Ålesund  78°55'33"  24. oktober  18. februar  117  3 måneder, 3 uker, 4 dager Magdalenefjorden  79°33'23"  22. oktober  19. februar  120  4 måneder, 1 dag Rossøya  80°49'40"  19. oktober  23. februar  127  4 måneder, 4 dager Nordpolen  90°  25. september  18. mars  174   5 måneder, 3 uker

Polarnetter

På grunn av skumringseffekten innebærer mørketid imidlertid ikke nødvendigvis at det er «bekmørkt» 24 timer av døgnet, på samme måte som det ellers er skumringstimen før soloppgang og etter at solen går ned ellers i året. De døgn i mørketiden da solen ikke kommer høyere enn 6° under horisonten og man derfor ikke har tussmørke, kalles polarnetter. Grensen for polarnatt ligger på ca 72°34', så man må så langt nord som til Bjørnøya eller Svalbard for å oppleve dette i Norge.

 Se også 
 Natt
 Midnattssol
 Tussmørke

 Referanser 

 Eksterne lenker 
 Mørketidsdatoer hos yr.no  (engelsk)
 Om mørketiden hos met.no

Kategori:Vinter
Kategori:Polarområdene
Kategori:Mørke